พระราชบัญญัติโรคระบาดสัตว์ (ฉบับที่ 2) พ.ศ. 2542
ประกาศวันที่ 1999-04-23

content: พระราชบัญญัติ โรคระบาดสัตว์ (ฉบับที่ ๒) พ.ศ. ๒๕๔๒
content: ภูมิพลอดุลยเดช ป.ร. ให้ไว้ ณ วันที่ ๑๒ เมษายน พ.ศ. ๒๕๔๒ เป็นปีที่ ๕๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยโรคระบาดสัตว์ พระราชบัญญัตินี้มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๖ มาตรา ๔๘ และมาตรา ๕๐
content: ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโรคระบาดสัตว์ (ฉบับที่ ๒) พ.ศ. ๒๕๔๒”
sectionNo: 2
content: มาตรา ๒ พระราชบัญญัตินี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษา เป็นต้นไป
sectionNo: 3
content: มาตรา ๓ ให้ยกเลิกความใน (๑) ของบทนิยามคำว่า “สัตว์” ในมาตรา ๔ แห่งพระราชบัญญัติโรคระบาดสัตว์ พ.ศ. ๒๔๙๙ และให้ใช้ความต่อไปนี้แทน “(๑) ช้าง ม้า โค กระบือ ลา ล่อ แพะ แกะ สุกร สุนัข แมว กระต่าย ลิง ชะนี และให้หมายความรวมถึงน้ำเชื้อสำหรับผสมพันธุ์ และเอ็มบริโอ
sectionNo: 3
content: (ตัวอ่อนของสัตว์ที่ยังไม่เจริญเติบโตจนถึงขั้นที่มีอวัยวะครบบริบูรณ์) ของสัตว์เหล่านี้ด้วย”
sectionNo: 4
content: มาตรา ๔ ให้เพิ่มความต่อไปนี้เป็นมาตรา ๒๑ ทวิ แห่งพระราชบัญญัติโรคระบาดสัตว์ พ.ศ. ๒๔๙๙ “มาตรา ๒๑ ทวิ ห้ามมิให้บุคคลใดขาย จำหน่าย จ่าย แจก แลกเปลี่ยน หรือมีไว้เพื่อขายซึ่งน้ำเชื้อสำหรับผสมพันธุ์หรือเอ็มบริโอของ ม้า โค กระบือ แพะ แกะ สุกร หรือสัตว์ชนิดอื่นตามที่กำหนดในกฎกระทรวง
sectionNo: 4
content: เว้นแต่จะได้รับใบอนุญาตจากนายทะเบียน การขออนุญาตและการอนุญาต ให้เป็นไปตามหลักเกณฑ์ วิธีการ และเงื่อนไขที่อธิบดีกำหนด โดยประกาศในราชกิจจานุเบกษา”
sectionNo: 5
content: มาตรา ๕ ให้ยกเลิกความในมาตรา ๒๒ แห่งพระราชบัญญัติโรคระบาดสัตว์ พ.ศ. ๒๔๙๙ และให้ใช้ความต่อไปนี้แทน “มาตรา ๒๒ ใบอนุญาตตามมาตรา ๒๑ หรือมาตรา ๒๑ ทวิ ให้ใช้ได้จนถึงวันสิ้นปีปฏิทินแห่งปีที่ออกใบอนุญาต”
sectionNo: 6
content: มาตรา ๖ ให้ยกเลิกความในมาตรา ๒๔ แห่งพระราชบัญญัติโรคระบาดสัตว์ พ.ศ. ๒๔๙๙ และให้ใช้ความต่อไปนี้แทน “มาตรา ๒๔ ในกรณีที่ผู้รับใบอนุญาตตามมาตรา ๒๑ หรือมาตรา ๒๑ ทวิ ฝ่าฝืนต่อบทแห่งพระราชบัญญัตินี้ หรือเงื่อนไขที่กำหนดไว้ในใบอนุญาต ให้สัตวแพทย์มีอำนาจยึดใบอนุญาตของผู้นั้นไว้เพื่อเสนอนายทะเบียน
sectionNo: 6
content: ถ้านายทะเบียนเห็นสมควรจะสั่งพักใช้หรือเพิกถอนใบอนุญาตนั้นเสียก็ได้ ผู้ถูกยึด พักใช้ หรือเพิกถอนใบอนุญาตตามวรรคหนึ่ง มีสิทธิอุทธรณ์ต่อรัฐมนตรีหรือผู้ที่รัฐมนตรีมอบหมายภายในสามสิบวันนับแต่วันที่ถูกยึด พักใช้ หรือเพิกถอนใบอนุญาต แล้วแต่กรณี คำวินิจฉัยของรัฐมนตรีหรือผู้ที่รัฐมนตรีมอบหมายให้เป็นที่สุด”
sectionNo: 7
content: มาตรา ๗ ให้ยกเลิกความในมาตรา ๒๗ แห่งพระราชบัญญัติโรคระบาดสัตว์ พ.ศ. ๒๔๙๙ และให้ใช้ความต่อไปนี้แทน “มาตรา ๒๗ สำหรับสัตว์ที่เจ้าของนำไปมา หรือขนส่งโดยยานพาหนะ หากปรากฏว่าเป็นโรคระบาดหรือเป็นพาหะของโรคระบาด หรือมีเหตุอันควรสงสัยว่าเป็นโรคระบาดหรือเป็นพาหะของโรคระบาด
sectionNo: 7
content: ให้สัตวแพทย์มีอำนาจสั่งกักสัตว์นั้นไว้ ณ ที่ที่เห็นสมควรตามความจำเป็นได้ ค่าใช้จ่ายในการนี้ให้เจ้าของสัตว์เป็นผู้ออก”
sectionNo: 8
content: มาตรา ๘ ให้ยกเลิกความในมาตรา ๓๓ และมาตรา ๓๔ แห่งพระราชบัญญัติโรคระบาดสัตว์ พ.ศ. ๒๔๙๙ และให้ใช้ความต่อไปนี้แทน “มาตรา ๓๓ ให้อธิบดีมีอำนาจประกาศในราชกิจจานุเบกษา (๑) แต่งตั้งสารวัตรเพื่อปฏิบัติการตามพระราชบัญญัตินี้ (๒) กำหนดด่านกักสัตว์และสถานีขนส่งสัตว์ (๓) วางระเบียบการทำลายสัตว์ที่เป็นโรคระบาด
sectionNo: 8
content: หรือการทำลายสัตว์หรือซากสัตว์ที่เป็นพาหะของโรคระบาด และ (๔) วางระเบียบการตรวจโรคและทำลายเชื้อโรคจากสัตว์หรือซากสัตว์ที่มีการนำเข้า นำออก หรือนำผ่านราชอาณาจักร หรือเคลื่อนย้ายภายในราชอาณาจักร มาตรา ๓๔ ผู้ใดนำ ช้าง ม้า โค กระบือ แพะ แกะ สุกร หรือน้ำเชื้อสำหรับผสมพันธุ์หรือเอ็มบริโอของสัตว์เหล่านี้
sectionNo: 8
content: หรือสัตว์ชนิดอื่นตามที่กำหนดในกฎกระทรวงหรือซากสัตว์ตามที่กำหนดในกฎกระทรวง ไปยังท้องที่ต่างจังหวัด ต้องได้รับใบอนุญาตจากสัตวแพทย์ประจำท้องที่ ในการออกใบอนุญาตตามวรรคหนึ่ง
sectionNo: 8
content: สัตวแพทย์จะกำหนดเงื่อนไขตามที่จำเป็นไว้ในใบอนุญาตเกี่ยวกับการใช้เส้นทางและยานพาหนะในการนำสัตว์ไปและสถานีขนส่งสัตว์และการผ่านด่านกักสัตว์ตามระเบียบที่อธิบดีกำหนดก็ได้ เว้นแต่เป็นการนำสัตว์ไปเลี้ยงหรือใช้งานชั่วครั้งคราว”
sectionNo: 9
content: มาตรา ๙ ให้ยกเลิกความในมาตรา ๓๘ แห่งพระราชบัญญัติโรคระบาดสัตว์ พ.ศ. ๒๔๙๙ และให้ใช้ความต่อไปนี้แทน “มาตรา ๓๘ ให้สารวัตรมีอำนาจจับกุมผู้กระทำผิดต่อบทแห่งพระราชบัญญัตินี้ และให้มีอำนาจยึดสัตว์ ซากสัตว์ หรือสิ่งของใด ๆ
sectionNo: 9
content: ที่เกี่ยวกับการกระทำความผิดตามพระราชบัญญัตินี้ไว้เพื่อส่งพนักงานสอบสวนดำเนินการต่อไปตามกฎหมายว่าด้วยวิธีพิจารณาความอาญา หรือเพื่อดำเนินการตามมาตรา ๕๑”
sectionNo: 10
content: มาตรา ๑๐ ให้ยกเลิกความในมาตรา ๓๙ มาตรา ๔๐ มาตรา ๔๑ และมาตรา ๔๒ แห่งพระราชบัญญัติโรคระบาดสัตว์ พ.ศ. ๒๔๙๙ และให้ใช้ความต่อไปนี้แทน “มาตรา ๓๙ ผู้ใดฝ่าฝืนมาตรา ๘ วรรคหนึ่ง ต้องระวางโทษปรับไม่เกินสองพันบาท มาตรา ๔๐ ผู้ใดฝ่าฝืนมาตรา ๘ วรรคสองหรือฝ่าฝืนคำสั่งของพนักงานเจ้าหน้าที่ หรือสารวัตรตามมาตรา ๙
sectionNo: 10
content: หรือฝ่าฝืนมาตรา ๑๙ หรือเจ้าของยานพาหนะ อาคารหรือสถานที่ ผู้ใดขัดขวางหรือไม่อำนวยความสะดวกให้แก่สัตวแพทย์ตามสมควร ตามมาตรา ๒๙ วรรคหนึ่ง ต้องระวางโทษจำคุกไม่เกินสองเดือน หรือปรับไม่เกินสี่พันบาท หรือทั้งจำทั้งปรับ มาตรา ๔๑ ผู้ใดฝ่าฝืนคำสั่งสัตวแพทย์ตามมาตรา ๑๐ หรือมาตรา ๑๘ หรือฝ่าฝืนมาตรา ๒๓
sectionNo: 10
content: ต้องระวางโทษจำคุกไม่เกินหกเดือน หรือปรับไม่เกินหนึ่งหมื่นบาท หรือทั้งจำทั้งปรับ มาตรา ๔๒ ผู้ใดฝ่าฝืนมาตรา ๑๒ มาตรา ๑๗ มาตรา ๒๑ มาตรา ๒๑ ทวิ หรือมาตรา ๒๘ ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ”
sectionNo: 11
content: มาตรา ๑๑ ให้ยกเลิกความในมาตรา ๔๔ แห่งพระราชบัญญัติโรคระบาดสัตว์ พ.ศ. ๒๔๙๙ และให้ใช้ความต่อไปนี้แทน “มาตรา ๔๔ เจ้าของที่ดินผู้ใดไม่ปฏิบัติการตามหน้าที่ตามที่ระบุไว้ในมาตรา ๒๕ ต้องระวางโทษปรับไม่เกินสองพันบาท”
sectionNo: 12
content: มาตรา ๑๒ ให้ยกเลิกมาตรา ๔๕ แห่งพระราชบัญญัติโรคระบาดสัตว์ พ.ศ. ๒๔๙๙
sectionNo: 13
content: มาตรา ๑๓ ให้ยกเลิกความในมาตรา ๔๖ มาตรา ๔๗ มาตรา ๔๘ มาตรา ๔๙ และมาตรา ๕๐ แห่งพระราชบัญญัติโรคระบาดสัตว์ พ.ศ. ๒๔๙๙ และให้ใช้ความต่อไปนี้แทน “มาตรา ๔๖ ผู้ใดฝ่าฝืนประกาศของรัฐมนตรีตามมาตรา ๓๐ (๒) ต้องระวางโทษจำคุกไม่เกินสองปี หรือปรับไม่เกินสี่หมื่นบาท หรือทั้งจำทั้งปรับ มาตรา ๔๗ ผู้ใดฝ่าฝืนมาตรา ๓๑
sectionNo: 13
content: วรรคหนึ่งหรือวรรคสาม หรือฝ่าฝืนเงื่อนไขที่กำหนดไว้ในใบอนุญาตตามมาตรา ๓๑ วรรคสอง ต้องระวางโทษจำคุกไม่เกินสองปี หรือปรับไม่เกินสี่หมื่นบาท หรือทั้งจำทั้งปรับ มาตรา ๔๘ ผู้ใดฝ่าฝืนมาตรา ๓๒ มาตรา ๓๕ หรือมาตรา ๓๖ ต้องระวางโทษจำคุกไม่เกินสองเดือน หรือปรับไม่เกินสี่พันบาท หรือทั้งจำทั้งปรับ มาตรา ๔๙
sectionNo: 13
content: ผู้ใดฝ่าฝืนมาตรา ๓๔ วรรคหนึ่ง หรือฝ่าฝืนเงื่อนไขที่กำหนดไว้ในใบอนุญาตตามมาตรา ๓๔ วรรคสอง ต้องระวางโทษจำคุกไม่เกินหกเดือน หรือปรับไม่เกินหนึ่งหมื่นบาท หรือทั้งจำทั้งปรับ มาตรา ๕๐ ผู้ใดใช้เครื่องหมายปลอมหรือแปลงประทับที่ตัวสัตว์ เปลี่ยนแปลงหรือแก้ไขเครื่องหมายรอยประทับที่ตัวสัตว์
sectionNo: 13
content: เพื่อให้เข้าใจว่าเป็นเครื่องหมายของเจ้าพนักงาน หรือทำลาย หรือแก้ไขเครื่องหมายใด ๆ ที่เจ้าพนักงานทำไว้แก่ซากสัตว์ หรือภาชนะ หรือสิ่งห่อหุ้มซากสัตว์ ต้องระวางโทษจำคุกไม่เกินหกเดือน หรือปรับไม่เกินหนึ่งหมื่นบาท หรือทั้งจำทั้งปรับ”
sectionNo: 14
content: มาตรา ๑๔ ให้เพิ่มความต่อไปนี้เป็นมาตรา ๕๑ และมาตรา ๕๒ แห่งพระราชบัญญัติโรคระบาดสัตว์ พ.ศ. ๒๔๙๙ “มาตรา ๕๑ บรรดาความผิดตามพระราชบัญญัตินี้ที่มีโทษปรับสถานเดียว ให้อธิบดีหรือผู้ซึ่งอธิบดีมอบหมายมีอำนาจเปรียบเทียบได้ และเมื่อผู้ต้องหาได้ชำระค่าปรับตามจำนวนที่เปรียบเทียบภายในระยะเวลาที่กำหนดแล้ว
sectionNo: 14
content: ให้คดีนั้นเป็นอันเลิกกัน มาตรา ๕๒ ให้อธิบดีมีอำนาจสั่งจ่ายเงินสินบนและรางวัลตามระเบียบที่อธิบดีกำหนดโดยความเห็นชอบจากกระทรวงการคลัง”
content: ผู้รับสนองพระบรมราชโองการ ชวน หลีกภัย นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากพระราชบัญญัติโรคระบาดสัตว์ พ.ศ. ๒๔๙๙ ได้ใช้บังคับมาเป็นเวลานานแล้ว ทำให้มีบทบัญญัติบางส่วนที่ไม่เหมาะสมกับสภาพการณ์ในปัจจุบัน
content: สมควรที่จะปรับปรุงใหม่โดยกำหนดมาตรการในการควบคุมการประกอบธุรกิจเกี่ยวกับเอ็มบริโอหรือตัวอ่อนของสัตว์ซึ่งเป็นพาหะให้เกิดโรคระบาดสัตว์อย่างหนึ่งได้ด้วย รวมทั้งสมควรปรับปรุงอำนาจหน้าที่ของสัตวแพทย์ สารวัตร และอธิบดี ในการควบคุมโรคระบาดสัตว์ให้มีประสิทธิภาพยิ่งขึ้น
content: และปรับปรุงอัตราโทษให้สูงขึ้นเพื่อให้เกิดผลบังคับตามพระราชบัญญัตินี้ได้อย่างจริงจังและปรับปรุงอัตราค่าธรรมเนียมเสียใหม่ให้สอดคล้องกับสภาพเศรษฐกิจในปัจจุบัน จึงจำเป็นต้องตราพระราชบัญญัตินี้
sectionNo: 15
content: มาตรา ๑๕ ให้ยกเลิกความในบัญชีอัตราค่าธรรมเนียมท้ายพระราชบัญญัติโรคระบาดสัตว์ พ.ศ. ๒๔๙๙ และให้ใช้ความต่อไปนี้แทน "อัตราค่าธรรมเนียม ลำดับ รายการ บาท หมายเหตุ ๑ ใบอนุญาตให้นำสัตว์เข้าในราชอาณาจักร ช้าง เชือกละ ม้าโค กระบือ ลา ล่อ สุนัข แมว ลิง ชะนี ตัวละ แพะ แกะ สุกร กระต่าย ตัวละ นกกระจอกเทศนกอีมู
sectionNo: 15
content: ตัวละ ไก่ เป็ด ห่านและสัตว์ปีกชนิดอื่น ตัวละ สัตว์ชนิดอื่น ตัวละ น้ำเชื้อสำหรับผสมพันธุ์ โด๊สละ เอ็มบริโอ ตัวละ ไข่นกกระจอกเทศไข่นกอีมู สำหรับใช้ทำพันธุ์ ฟองละ ไข่สัตว์ปีกชนิดอื่นสำหรับใช้ทำพันธุ์ ฟองละ ๒๕๐ ๑๐๐ ๕๐ ๒๐๐ ๕ ๑๐๐ ๑๐ ๑๐๐ ๕๐ ๕๐ ๒ ใบอนุญาตให้นำสัตว์ออกนอกราชอาณาจักร ช้าง เชือกละ ม้า โค
sectionNo: 15
content: กระบือลา ล่อ สุนัข แมว ลิง ชะนี ตัวละ แพะ แกะ สุกร ตัวละ กระต่าย ตัวละ สัตว์ชนิดอื่น ตัวละ ๕๐,๐๐๐ ๕๐ ๒๕ ๑๐ ๕๐๐ ๓ ใบอนุญาตนำสัตว์ผ่านราชอาณาจักร ช้าง เชือกละ ม้า โค กระบือลา ล่อ ตัวละ แพะ แกะ สุกรสุนัข ลิง ชะนี ตัวละ แมว กระต่าย ตัวละ สัตว์ชนิดอื่น ตัวละ น้ำเชื้อสำหรับผสมพันธุ์ โด๊สละ เอ็มบริโอ
sectionNo: 15
content: ตัวละ ไข่นกกระจอกเทศไข่นกอีมู สำหรับใช้ทำพันธุ์ ฟองละ ไข่สัตว์ปีกชนิดอื่นสำหรับใช้ทำพันธุ์ ฟองละ ๒,๐๐๐ ๑๐๐ ๕๐ ๒๐ ๑๐๐ ๕ ๒๐ ๕๐ ๕๐ ๔ ใบอนุญาตให้นำซากสัตว์เข้าใน ราชอาณาจักร กิโลกรัมละ ๒๐ ค่าธรรมเนียม ลำดับที่๔ ที่ ๕ และ ๕ ใบอนุญาตให้นำซากสัตว์ออกนอก ราชอาณาจักร กิโลกรัมละ ๑ ที่๖ ถ้าเศษของ ๑
sectionNo: 15
content: กิโลกรัมตั้งแต่ ๕๐๐ ๖ ใบอนุญาตให้นำซากสัตว์ผ่าน ราชอาณาจักร กิโลกรัมละ ๑ กรัมขึ้นไปคิดเป็น ๑ กิโลกรัมถ้าไม่ถึง ๕๐๐กรัม ให้ปัดทิ้ง ๗ ใบอนุญาตให้ทำการค้าช้าง ม้า โค กระบือ แพะแกะ สุกร และสัตว์ชนิดอื่น ตามที่กำหนดในกฎกระทรวง (๑)ส่งต่างประเทศ ฉบับละ (๒)ทั่วราชอาณาจักร ฉบับละ (๓)ภายในจังหวัด ฉบับละ
sectionNo: 15
content: ๒,๐๐๐ ๔๐๐ ๑๐๐ ๘ ใบอนุญาตให้ขายน้ำเชื้อสำหรับ ผสมพันธุ์หรือเอ็มบริโอ (๑)ส่งต่างประเทศ ฉบับละ (๒)ทั่วราชอาณาจักร ฉบับละ ๘๐๐ ๒๐๐ ๙ ใบอนุญาตให้ทำการค้าซากสัตว์ (๑)ส่งต่างประเทศ ฉบับละ (๒)ทั่วราชอาณาจักร ฉบับละ (๓)ภายในจังหวัด ฉบับละ ๔๐๐ ๑๐๐ ๒๐ ๑๐ ใบแทนใบอนุญาตให้ทำการค้าสัตว์
sectionNo: 15
content: ใบอนุญาตให้ขายน้ำเชื้อสำหรับ ผสมพันธุ์หรือเอ็มบริโอหรือ ใบอนุญาตให้ทำการค้าซากสัตว์ ฉบับละ ๒๐ ๑๑ ค่าทำลายเชื้อโรคผ่านด่านกักสัตว์ ตัวละ ๕ ๑๒ ค่าที่พักสัตว์ที่ส่งไปต่างประเทศ โค กระบือ ตัวละ สุกร ตัวละ แพะ แกะ ตัวละ ๕๐ ๓๐ ๒๐ ๑๓ ค่าที่พักซากสัตว์ที่ส่งไปต่างประเทศ ซากโค กระบือสุกร กิโลกรัมละ แพะ แกะ
sectionNo: 15
content: กิโลกรัมละ ๒ ๑ ถ้าเศษของ๑ กิโลกรัมตั้งแต่ ๕๐๐ กรัมขึ้นไปคิดเป็น ๑กิโลกรัม ถ้าไม่ถึง ๕๐๐กรัม ให้ปัดทิ้ง”